Un lider lipsit de etică influențează echipa. Cum poți evita pierderea angajaților.
Un studiu al revistei Harvard Business arată că atitudinea lipsită de etică al unui angajat molipseşte mai mulţi colegi. Un lider lipsit de etică încurajează involuntar întreaga echipă să împrumute comportamentul toxic. Pierderea angajaţilor cu principii, molipsirea echipei, compromiterea întregului grup sunt efectele enumerate de Mădălina Bălan, psiholog și consultant în resurse umane.
Eşti un angajat cu integritate, dar ai un şef care trişează normele etice. Ce efect are asta asupra ta pe termen lung?Un studiu al revistei Harvard Business arată că binele nu învinge, ca în basme, pentru că un angajat lipsit de etică molipseşte colegii, iniţial cinstiţi.Când este vorba de lider, fenomenul are un impact mult mai mare.Ce influență are un lider asupra echipeiMădălina Bălan este consultant în resurse umane şi îţi spune ce consecinţe are un astfel de comportament al şefului asupra ta, ca angajat."Contagiunea comportamentală este mult mai amplă câtă vreme tonul este dat de căpitan.Amprenta pe care o lasă un lider în jurul său este mai mare şi produce mai multe consecinţe decât orice alt factor.E clar că oamenii se uită în primul rând la integritate. Prin urmare, dacă ea nu există, cred că efectul, mai devreme sau mai târziu, nu poate fi altul decât ruperea legăturii dintre lider şi echipa sa.Fie poţi să găseşti întotdeauna şi persoane care vor modela acest comportament dezirabil şi neetic, ceea ce, în economia mai mare a organizaţiei şi societăţii va fi şi mai păgubos", a explicat Mădălina Bălan, consultant în resurse umane.